Anul pandemiei a fost unul prosper pentru firmele de IT. Majoritatea angajatorilor au crescut salariile și oferă mai multe beneficii.
89% dintre angajatorii din acest sector au crescut salariile angajaților anul trecut. Majorările salariale consistente din zona IT sunt determinate atât de creșterea cifrei de afaceri a firmelor din domeniu, dar și de competiția puternică pentru angajați pe piața locală. Firmele de profil fac eforturi să-și motiveze și fidelizeze angajații.
Firmele de IT din România continuă să crească și în criză. 89% dintre angajatorii din acest sector au crescut salariile angajaților anul trecut, un an dificil pentru economie, arată un studiu al companiei de consultanţă în resurse umane AIMS România.Despre ce creșteri salariale vorbim?Pe baza răspunsurilor oferite de 104 companii participante, creșterile salariale aplicate pentru 2020 au fost cu un procent mediu de 8,43%. Ele au la bază intenția de a recompensa performanța individuală, pe baza unor obiective stabilite între angajat și angajator. De exemplu, salariul mediu brut lunar pentru un Software Developer a depășit 9.770 lei, în timp ce pentru un Senior Software Developer media este 14.510 lei. Marius Moraru este specialist IT la compania locală de cybersecurity Metaminds. Deși a fost angajat în Spania la Amazon s-a întors în țară. Locul cel mai bun pentru a face diferenţa, spune el, e Bucureştiul. Nivelul salarial este similar, spune Marius, în timp ce costul vieţii este semnificativ mai mic în România. Cheltuia în Madrid aproximativ 2.000 de euro pe lună. În Bucureşti, nu scoate din buzunar mai mult de 1.000 de euro lunar.Cum se explică aceste majorări de salarii pentru IT-iști, într-un an de criză?Majorările salariale consistente din zona IT sunt determinate atât de creșterea cifrei de afaceri a firmelor din domeniu, dar și de competiția puternică pentru angajați pe piața locală. Așa că mai mult de un sfert din firmele IT din Româniaau planuri concrete de creștere a numărului de angajați pentru 2021, cu o medie de 8%. Știm deja că piața IT din România este un motor de creștere pentru economie. Alături de construcţii, sectorul de IT ține PIB-ul cu capul la suprafaţă de când a început criza, În aceste condiţii, IT-ul, care acum face 7% din economia românească, ar putea ajunge la 10% din PIB, scrie Ziarul Financiar.Cum atrag firmele de IT atât de mulți angajați?Firmele de profil fac eforturi să-și motiveze și fidelizeze angajații. Mai ales că aceștia sunt tineri, majoritatea au sub 40 de ani. Așa că peste 96% din firmele de profil oferă beneficii medicale (asigurare medicală sau abonament plătit la o rețea de clinici private), 82% dintre companii oferă un număr suplimentar de zile de concediu peste minimul legal, 64% acoperă costurile cu abonamentele angajaților la săli de sport, 84% oferă bonusuri de performanță (care ajung la 10-12% din salariul anual), în timp ce aproape 40% oferă bonus de loialitate. În plus, companiile de IT se orientează din ce în ce mai mult spre clădiri de birouri de clasă A, locate în zone atractive, care oferă condiții de muncă foarte bune.